รู้สึกปวดท้องด้านซ้าย ปวดจี๊ดๆ. เป็นพักๆ ไม่ได้เป็นตลอดค่ะ แล้วก็มีตกขาวสี ขาวขุ่น เหนียวๆ หน่อยนะค่ะ. ไม่รู้ว่าเกิดจากอะไร. ขอถามคุณ หน่อยค่ะ
สวัสดีค่ะ อาการปวดท้องด้ายซ้ายแบบจี๊ดๆ เป็นพักๆ ตกขาวผิดปกติไปจากเดิม อาจจะเกิดจาก การมีอวัยวะภายในอุ้งเชิงกรานอักเสบหรือติดเชื้อ สาเหตุอื่นๆ เช่น ลำไส้อักเสบ กล้ามเนื้อหน้าท้องอักเสบหรือตึงตัวจากการใช้งาน กระเพาะปัสสาวะอักเสบ หรือมีนิ่วในทางเดินปัสสาวะเป็นต้นแต่หากตกขาวผิดไปจากปกติจริง กล่าวคือ ผิดไปจากสีขาว มีกลิ่นเหม็นมาก ระคายเคืองช่องคลอด อาจเกี่ยวกับสาเหตุทางนรีเวชเช่นการอักเสบหรือติดเชื้อของอวัยวะภายในอุ้งเชิงกรานได้มากที่สุดเบื้องต้นให้งดการมีเพศสัมพันธ์ ไม่สวนล้างช่องคลอด รับประทานยาแก้ปวดเพื่อบรรเทาอาการได้ และควรไปพบแพทย์หากปวดท้องมากขึ้นเรื่อยๆ มีไข้ มีตกขาวผิดปกติมากร่วมด้วย